|  |  |
| --- | --- |
| DÉNES RÉKAMérnökgeológiaBA, 6. félévBabeș-Bolyai TudományegyetemBiológia és Geológia Kar | SZŐCS EMESEMérnökgeológiaBA, 6. félévBabeș-Bolyai TudományegyetemBiológia és Geológia Kar |

Témavezető:

|  |
| --- |
| dr. Szakács Sándordocens, EMTE TMK |

A Dési Tufa petrográfiai és granulometriai vizsgálata az Észak-Persány-hegység peremvidékén

A Dési tufa az Erdélyi-medence egész területén megtalálható, miocén vulkáni tevékenység során keletkezett vulkáni-üledékes képződmény. Anyagának forrása a medencén kívül eső vulkáni központ, amelynek pliniusi típusú kitörése során jött létre a piroklasztanyag, melynek áthalmozódásával és egy tengeri medencében történő diagenizációjával keletkezett a Persány-hegység területén található (Persányi) tufa is. Ez a Dési tufának egy disztális változata. A finom üvegtufa túlnyomórészt vitroklasztokból (mikrohorzsakövek és vulkáni üvegszilánkok) áll. A krisztalloklasztok közül jelentősebb a kvarc, a plagioklász földpát és biotit jelenléte. Járulékos ásványokként opak ásványokat találtunk. A muszkovit jelenléte áthalmozódásra utal. A granulometriai vizsgálatok alapján következtettünk a piroklasztanyag keletkezési és szállítási körülményeire.

Kulcsszavak: tufa, vulkanizmus, petrográfia, granulometria